ग्रांट पार्क
ग्रांट पार्क () शिकागो शहर में मिशिगन झील के पच्छिमी किनारे पर एक ठो पार्क बाटे। ई शिकागो के लूप कम्यूनिटी एरिया में मौजूद बा आ 
(319 एकड़ 1.29 कि॰मी॰²) के क्षेत्रफल में फइलल बाटे। शिकागो के सेंट्रल बिजनेस डिस्ट्रिक्ट (सीबीडी) में मौजूद एह पार्क के मुख्य आकर्षण के चीज गिनावल जाय त इहाँ मिलेनियम पार्क, बकिंघम फुहारा,  शिकागो कला इंस्टीट्यूट, म्यूजियम कैम्पस नियर चीज बाड़ी। मूल रूप से एकरा के झील पार्क (Lake Park) कहल जाय आ ई एह शहर के बसले के समय से इहाँ बा, एकर नाँव 1901 में उलिसस एस ग्रांट के सम्मान में उनुकी नाँव पर रखाइल। पार्क के एरिया कई बेर बढ़ावल गइल आ ई बिस्तार झील से जमीन हासिल क के भइल। मुक्त अस्थान के इस्तेमाल के ले के एह पार्क के बिस्तार पर कई बेर बिबाद भी भइल।

एकरा उत्तर ओर रैन्डाल्फ सड़क, दक्खिन ओर रूज़वेल्ट रोड आ मैकफेट्रिज ड्राइव बा, पच्छिम ओर मिशिगन एवेन्यू आ पूरुब ओर मिशिगन झील बाटे। पार्क में पब्लिक के इस्तेमाल खातिर जगह, बगइचा, कला के प्रदर्शनी, आयोजन स्थल आ खेल के जगह मौजूद बाटे। इहँवा कुछ सालाना जलसा के अस्थान भी बाटे।

पार्क के अक्सरहा "शिकागो के दुआर" भी कहल जाला। एह पार्क के प्रशासन आ मैनेजमेंट के जिम्मेदारी शिकागो पार्क डिस्ट्रिक्ट के हवाले बाटे।

संदर्भ

अउरी संदर्भ स्रोत

बाहरी कड़ी सभ

ग्रांट पार्क:जहिया ओबामा जितलें  - फोटो स्लाइडशो,  लाइफ मैग्जीन

शिकागो